CELEX: 32020D1730
Language: da
Date: 2020-11-18 00:00:00
Title: Kommissionens afgørelse (EU) 2020/1730 af 18. november 2020 om bekræftelse af Irlands deltagelse i Europa-Parlamentets og Rådets forordning (EU) 2017/1954 om ændring af Rådets forordning (EF) nr. 1030/2002 om ensartet udformning af opholdstilladelser til tredjelandsstatsborgere

19.11.2020   
               
               
                  DA
               
               
                  Den Europæiske Unions Tidende
               
               
                  L 387/22
               
            
         KOMMISSIONENS AFGØRELSE (EU) 2020/1730
         af 18. november 2020
         om bekræftelse af Irlands deltagelse i Europa-Parlamentets og Rådets forordning (EU) 2017/1954 om ændring af Rådets forordning (EF) nr. 1030/2002 om ensartet udformning af opholdstilladelser til tredjelandsstatsborgere
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, særlig artikel 4, og
         ud fra følgende betragtninger:
         
                     (1)
                  
                  
                     Ved brev til Europa-Kommissionen af 29. juli 2020 meddelte Irland, at landet ønsker at acceptere og være bundet af Europa-Parlamentets og Rådets forordning (EU) 2017/1954 (1).
                  
               
                     (2)
                  
                  
                     Der er ingen specifikke betingelser knyttet til Irlands deltagelse i denne forordning og ikke behov for overgangsforanstaltninger.
                  
               
                     (3)
                  
                  
                     Harmoniseret udformning og fælles sikkerhedskrav til opholdstilladelser i hele Den Europæiske Union gør det lettere at krydse grænser og bidrager derved til et velfungerende område med frihed, sikkerhed og retfærdighed.
                  
               
                     (4)
                  
                  
                     Irlands deltagelse i forordning (EU) 2017/1954 bør derfor bekræftes.
                  
               
                     (5)
                  
                  
                     For at kunne give Irland tilladelse til at anvende forordning (EU) 2017/1954 hurtigst muligt bør denne afgørelse træde i kraft på dagen efter offentliggørelsen —
                  
               VEDTAGET DENNE AFGØRELSE:
         
            Artikel 1
            Irlands deltagelse i forordning (EU) 2017/1954 bekræftes.
         
         
            Artikel 2
            Denne afgørelse træder i kraft på dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 18. november 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  Europa-Parlamentets og Rådets forordning (EU) 2017/1954 af 25. oktober 2017 om ændring af Rådets forordning (EF) nr. 1030/2002 om ensartet udformning af opholdstilladelser til tredjelandsstatsborgere (EUT L 286 af 1.11.2017, s. 9).